วันนี้มีร้านอร่อยมาฝากกันอีกเช่นเคยครับ
ที่ห้องอาหาร " Basil "
ซึ่งให้บริการอาหารไทย ในโรงแรม Sheraton Grande Sukhumvit , A Luxury Collection Hotel
ซึ่งจะมีเมนูไทย ๆ ที่เราคุ้นเคยกันเป็นอย่า่งดี แต่ที่นี่จับเอาวัตถุดิบที่ค่อนข้าง Premium
มาเป็นส่วนประกอบในการปรุงอาหารมาให้เลือกกันด้วย 

ด้านใน บรรยากาศของห้อง Basil ก็ตกแต่งแบบ Thai Modern ดีครับ
ไม่ใช่ ไทยแบบโบราณ ๆ มีเครื่องไม้อะไรแบบนั้น

สตาร์ทด้วย เมี่ยงคำ กันก่อนครับ
อันนี้เสิร์ฟให้กับลูกค้าทุกท่านที่เข้ามาใช้บริการ
ตัวน้ำราดรสเข้มข้นดีทีเดียว หวาน เปรี้ยว เผ็ด

ของทานเล่นกันก่อนครับ กุ้งโสร่ง
ปกติเราจะเห็นกันแต่หมูโสร่งแต่ที่นี่ ทำเป็นกุ้ง
โดยใช้กุ้งทะเลตัวใหญ่ ๆ น่าจะเป็น แชบ๊วย
มาพันด้วยเส้นแล้วนำไปทอดมาให้เหลืองกรอบ สวยมาก ๆ เลยจานนี้
กุ้งไม่สุดมากเกินไป เนื้อหนึบ ๆ แน่น ๆ ตัดกับความกรอบของเส้นที่พันมา
ทานคู่กับน้ำจิ้มหวาน ๆ อร่อยดี


พล่าหอยเชลล์ย่างผักบุ้ง ใช้หอยตัวใหญ่ ๆ นำมากริลบนกะทะให้พอเหลือง
แล้วเอามาพล่าแบบครบเครื่อง รสชาติจัดจ้านทีทีเดียว
ตัวเชลล์หนึบ ๆ สด ๆ เข้ากันดี 

เมนูหลัก ๆ กันบ้าง
 แพนงปลาหมึกยัดไส้ผักขม
ปลาหมึกสด ๆ ตัวโต ยัดไส้ด้วยผักขมแล้วมาแกงน้ำขลุกขลิก
หอมถึงกลิ่นเครื่องแกงจริง ๆ ที่นี่ทำน้ำพริกเองด้วย
ทานกับข้าวสวยร้อน ๆ อร่อยสุด ๆ

มัสมั่น ครับ โดยเลือกเป็นมัสมั่นแกะ
ตัวน้ำมัสมั่นหอมกลิ่นเครื่องแกง มันจากกะทิ แถมเนื้อแกะ นุ่ม ๆ ไม่มีกลิ่น
อร่อยสุดยอดไปเลย สมกับเป็นเมนูอันดับ 1 ของไทย
ที่ชาวต่างชาตินิยมมากที่สุดตอนนี้จริง ๆ 

ปิดท้ายกันด้วยของหวาน
เครปใบเตยเสิร์ฟพร้อมไอศครีมมะม่วง
เครปนุ่ม หอมกลิ่นใบเตย ไอศครีมเนื้อมะม่วงแท้ ๆ หวานอมเปรี้ยว

เครมบูเล่มะพร้าว เสิร์ฟมาในมะพร้าวอ่อน ผ่าครึ่ง เก๋มากกครับ
ตัวเครมบูเล่เนื้อเนียน ๆ หวานอ่อน ๆ

ก็เป็นอาหารไทยที่เราคุ้นเคยกันดี แต่จับเอาวัตถุดิบใหม่ ๆ ที่ค่อนข้าง Premium
มาใช้แทน วัตถุดิบแบบเดิม ๆ ซึ่งก็เข้ากันได้เป็นอย่างดีเลยครับ
ใครอยากลองอาหารไทย แบบคุณภาพระดับ Luxury Collection
ทั้งวัตถุดิบ และเครื่องปรุงต่าง ๆ ก็มาลองดูได้ครับ
ในมื้อค่ำ ยังมีแบบเป็น Set Dinner ให้เลือกอีกด้วย ^^ 